
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 367 

6 Σεπτεμβρίου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση πολεοδομικής μελέτης του χώρου του στρα¬ 
τοπέδου - αποθήκης πυρομαχικών που βρίσκεται 
στην εκτός σχεδίου περιοχή του Δ.Δ. Λητής του 

Δήμου Μυγδονίας (Ν. Θεσσαλονίκης). 1 

Έγκριση αλλαγής χρήσης, σύμφωνα με το (10) σχε¬ 
τικό, για το διώροφο κτίριο ιδιοκτησίας Γεωργί- 
ας και Νικολάου Ρήγα στην οδό Αχελώου 12 Ο.Τ. 
1703Α σχέδιο Πόλεως Πατρών στηνΈξω Αγυιά.... 2 


ΑΠΟΦΑΣΕΙ Σ 

Αριθμ. 32077 (1) 

Έγκριση πολεοδομικής μελέτης του χώρου του στρατο¬ 
πέδου - αποθήκης πυρομαχικών που βρίσκεται στην 
εκτός σχεδίου περιοχή του Δ.Δ. Λητής του Δήμου 
Μυγδονίας (Ν. Θεσσαλονίκης). 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 3 του ν.2745/1999 «Σύσταση 
προσωρινής υπηρεσίας για την αξιοποίηση και μετεγκα¬ 
τάσταση στρατοπέδων και άλλες διατάξεις» (Α' 224). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αρ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β' 2234). 

4. Την υπ’ αρ. 52167/21-12-2009 απόφαση του Πρωθυ¬ 
πουργού και της Υπουργού Περιβάλλοντος Ενέργειας 
και Κλιματικής Αλλαγής «Ανάθεση αρμοδιοτήτων της 
Υπουργού Περιβάλλοντος, Ενέργειας και Κλιματικής Αλ¬ 
λαγής στους Υφυπουργούς Περιβάλλοντος Ενέργειας 
και Κλιματικής Αλλαγής» (Β' 2514). 

5. Τις υπ’ αρ. 205/2000, 24/2004 και 230/2004 γνωμο¬ 
δοτήσεις του Δημοτικού Συμβουλίου του Δήμου Μυ¬ 
γδονίας. 

6. Το υπ’ αρ. Φ.90 0.02/88/1622/Σ.368/13-9-20 05 του ΥΠΕ- 
ΘΑ/ΓΓΟ ΣΑΕ/ΥΑΜΣ/Τμ. Προγραμματισμού. 


7. Τις υπ’ αρ. 146/12-1-2006 και 167/18-1-2006 πράξεις 
χαρακτηρισμού του Δασαρχείου Θεσσαλονίκης. 

8. Τα υπ’ αρ. 5380/9-12-2005, 3250 π.ε./22-2-2006 και 
16487/1-3-2006 έγγραφα της 9ης Εφορείας Βυζαντινών 
Αρχαιοτήτων, της Εφορείας Νεωτέρων Μνημείων Κε¬ 
ντρικής Μακεδονίας και της ΙΣΤ' Εφορείας Προϊστορικών 
και Κλασσικών Αρχαιοτήτων του ΥΠΠΟ αντίστοιχα. 

9. Την από 27-2-2006 έκθεση καταλληλότητας της 
επιτροπής του άρθρου 3 του ν. 513/1976. 

10. Το υπ’ αρ. 158102/1891/30-5-2007 έγγραφο της Δι¬ 
εύθυνσης Περιβαλλοντικού Σχεδιασμού - Τμήμα Διαχεί¬ 
ρισης Φυσικού Περιβάλλοντος. 

11. Την υπ’ αριθμ. 128412/11-6-2007 απόφαση του Γ ενικού 
Διευθυντή Περιβάλλοντος του ΥΠΕΧΩΔΕ «Στρατηγική 
Περιβαλλοντική Εκτίμηση (ΣΠΕ) στα πλαίσια της παρα- 
γρ. 1 του άρθρου 10 της με αριθμ/ΥΠΕΧΩΔΕ/ΕΥΠΕ/οικ. 
107017/28-8-2006 (ΦΕΚ 1225/05-09-2006) κοινής υπουρ¬ 
γικής απόφασης των υπό έγκριση Πολεοδομικών Μελε¬ 
τών (ρυμοτομικά σχέδια) των στρατοπέδων του Δήμου 
Μυγδονίας Νομού Θεσσαλονίκης Περιφέρειας Κεντρικής 
Μακεδονίας». 

12. Το υπ’ αρ. 23668/12-6-2008 έγγραφο της Διεύθυνσης 
Οικοδομικών και Κτιριοδομικών Κανονισμών - Τμήμα Γ' 
του ΥΠΕΧΩΔΕ «Μελέτη Γεωλογικής Καταλληλότητας 
στη περιοχή του Στρατοπέδου - Αποθήκης Πυρομαχικών 
Δ.Δ. Λητής δήμου Μυγδονίας». 

13. Την 162/2009 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

14. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 

Άρθρο 1 

Εγκρίνεται το πολεοδομικό σχέδιο στο χώρο του 
πρώην στρατοπέδου - αποθήκης πυρομαχικών που 
βρίσκεται στην εκτός σχεδίου περιοχή του δημοτικού 
διαμερίσματος Λητής του Δήμου Μυγδονίας (Ν. Θεσσα¬ 
λονίκης) με τον καθορισμό α) του τμήματος με στοιχεία 
Τ1-Τ2-Τ3-Τ4-Τ1 ως χώρου εκπαίδευσης (γυμνάσιο -λύ¬ 
κειο, β) Οικοδομήσιμου χώρου στο τμήμα με στοιχεία 
Τ5-Τ6-Τ7-Τ7'-Τ8-Τ9-Τ 10-Τ11-Τ12-Τ13-Τ5 (χώρος Οικιστι¬ 
κής Αξιοποίησης ΥΠΕΘΑ) γ) τον καθορισμό κονοχρή- 
στου χώρου (Κ.Χ.) και την έγκριση πεζοδρόμων, όπως 
οι ρυθμίσεις αυτές φαίνονται στο σχετικό πρωτότυπο 

διάγραμμα σε κλίμακα 1:500, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την αρ. 32077/2010 πράξη του και που αντίτυπό 
του σε φωτοσμίκρυνση δημοσιεύεται με τη παρούσα 
απόφαση. 

Αρθρο 2 

Στον οικοδομήσιμο χώρο Οικιστικής Αξιοποίησης ΥΠΕ- 
ΘΑ επιτρέπονται οι χρήσεις αμιγούς κατοικίας, όπως 
προσδιορίζονται από το άρθρο 2 του από 23-3-1987 
π.δ/τος (Δ' 166). 

Αρθρο 3 

γ. Στον οικοδομήσιμο χώρο Οικιστικής Αξιοποίησης 
ΥΠΕΘΑ επιβάλλεται προκήπιο πλάτους τριών (3) και (8) 
μέτρων όπως φαίνεται στο διάγραμμα του άρθρου 1 
της παρούσας. 

Αρθρο 4 

Οι όροι και περιορισμοί δόμησης των παραπάνω χώ¬ 
ρων καθορίζονται ως ακολούθως: 

α. Για τον χώρο Οικιστικής Αξιοποίησης ΥΠΕΘΑ 

• Συντελεστής δόμησης: 0,50 


• Ποσοστό κάλυψης: 35% 

• Μέγιστο επιτρεπόμενο ύψος κτιρίων: 7,5 μέτρα το 
οποίο προσαυξάνεται κατά 1,5 μέτρο σε περίπτωση κα¬ 
τασκευής στέγης. 

β. Γ ια τον χώρο εκπαίδευσης 

• Συντελεστής δόμησης: 0,80 

• Ποσοστό κάλυψης: 40% 

• Μέγιστο επιτρεπόμενο ύψος κτιρίων: 13 μέτρα το 
οποίο προσαυξάνεται κατά 1,5 μέτρο σε περίπτωση κα¬ 
τασκευής στέγης. 

Ελάχιστη απόσταση κτιρίων από τα όρια του χώρου: 
4 μέτρα. 

Αρθρο 4 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2010 

Ο ΥΦΥΠΟΥΡΓΟΣ 

ΘΑΝΟΣ ΜΩΡΑΙΤΗΣ 

Αριθμ. 5834/92742 (2) 

Έγκριση αλλαγής χρήσης, σύμφωνα με το (10) σχετικό, 
για το διώροφο κτίριο ιδιοκτησίας Γεωργίας και Νι¬ 
κολάου Ρήγα στην οδό Αχελώου 12 Ο.Τ. 1703Α σχέ¬ 
διο Πόλεως Πατρών στην Έξω Αγυιά. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του Ν.Δ. της 17/7/23, όπως μεταγενέ¬ 
στερα τροποποιήθηκαν και συμπληρώθηκαν και ειδικό¬ 
τερα του άρθρου 3 αυτού. 

2. Το Ν. 1622/86 (ΦΕΚ 92/14.07.86) «Τοπ, Αυτοδ. Περιφ. 
Ανάπτυξη και Δημοκρατικός Προγραμματισμός». 

3. Το Ν. 2503/97 Περί διοίκησης, οργάνωσης, στελέ- 
χωσης της Περιφέρειας. 

4. Το Ν. 2831/13.06.00 (ΦΕΚ 140/13.06.00) άρθρο 29, 
όπως τροποποιήθηκε με το άρθρο 10 του Ν. 3044/02 
(ΦΕΚ 197 Α). 

5. Το άρθρο 5 του ΓΟΚ. 

6. Το Ν. 2508/11/13.06.97 (ΦΕΚ 124 Α) «Βιώσιμη Οικιστι¬ 
κή Ανάπτυξη των Πόλεων και Οικισμών της Χώρας και 
άλλες διατάξεις, άρθρο 25 παρ. 9α σε συνδυασμό με 
το Ν. 2831/2000. 

7. Την υπ’ αρ. 11278/28.09.05 (ΦΕΚ 1434/Β/05) από¬ 
φαση Γ ενικού Γ ραμματέα «μεταβίβαση αρμοδιοτήτων 
και παροχή εξουσιοδότησης υπογραφής αποφάσεων, 
εγγράφων, ενταλμάτων κ.λπ., «Με εντολή του Γενικού 
Γ ραμματέα» στο Γ ενικό Διευθυντή της Περιφέρειας». 

8. Την με αρ. 1738/24692/09.03.10 απόφαση Γενικού 
Γραμματέα, περί συγκρότησης του Π.ΣΧΟΠ Δυτικής 
Ελλάδος. 

9. Τις εγκυκλίους 1/61 και 8/75 της Υπηρεσίας Οικισμού 
ΥΔΕ «Περί εγκρίσεων τροποποιήσεων κ.λπ.». 

10. Τις ειδικές διατάξεις του άρθρου 27 του Ν. 3130/2003 
(ΦΕΚ 76/Α/2003) τέθηκαν προϋποθέσεις και ρυθμίστη¬ 
καν θέματα για τη στέγαση Δημοσίων Υπηρεσιών σε 
ακίνητα που μισθώνονται «...ανεξάρτητα από την θεσμο¬ 
θετημένη χρήση της περιοχής, εφ’ όσον μετά από δύο 


άγονες δημοπρασίες», όπως η παρ. 2 του παραπάνω 
άρθρου ορίζει. 

11. Το με αρ. πρωτ. 10919/06.05.10 (ΔΙ.ΠΕ.ΧΩ. 3733/ 
58123/18.05.10) έγγραφο του ΥΠΕΚΑ, με το οποίο γνω¬ 
στοποιείται στην Υπηρεσία ότι μπορεί να προωθηθεί 
το θέμα χωρίς την έκδοση Π.Δ. 

12. Το με αρ. πρωτ. 2287/10.05.10 (ΔΙ.ΠΕ.ΧΩ. 3472/ 
53794/10.05.10) έγγραφο της Χημικής Υπηρεσίας Πατρών, 
με το οποίο αιτείται την τροποποίηση για αλλαγή χρή¬ 
σης στο Ο.Τ. 1703 σχέδιο Πόλεως Πατρών ιδιοκτησίας 
Γεωργίας και Νικολάου Ρήγα, Αχελώου 12 Έξω Αγυιά, 
για τη στέγαση αυτής. 

13. Την με αρ. πρωτ. 2754/01.06.10 (ΔΙ.ΠΕ.ΧΩ. 4044/ 
63912/01.06.10) έκθεση της Χημικής Υπηρεσίας που αφο¬ 
ρά στη διάθεση των αποβλήτων. 

14. Την από 02.06.2010 έκθεση του μηχανικού Καψή 
που αφορά στη διαμόρφωση - αποπεράτωση των χώ¬ 
ρων του κτιρίου. 

15. Την με αρ. πρωτ. Δ.Υ. 4044/63912/09.06.10 Εισήγηση 
της Δ/νσης ΠΕ.ΧΩ προς το Π.ΣΧΟΠ/Π.Δ.Ε. 

16. Τη θετική γνωμοδότηση του Π.ΣΧΟΠ της Δ/νσης 
ΠΕ.ΧΩ που διατυπώθηκε στην παρ. 1 της 1/15.06.10 πρά¬ 
ξης της, αποφασίζουμε: 

Εγκρίνουμε ομόφωνα, μετά τα (15) και (16) σχετικά, 
την αλλαγή χρήσης, σύμφωνα με το (10) σχετικό, για 
το διώροφο κτίριο ιδιοκτησίας Γ εωργίας και Νικολάου 
Ρήγα στην οδό Αχελώου 12 Ο.Τ. 1703 σχέδιο Πόλεως 
Πατρών στην Έξω Αγυιά, από κατοικία σε Δημόσια Δι¬ 
οίκηση, προκειμένου να στεγαστεί η Χημική Υπηρεσία 
του Κράτους. 

Η τροποποίηση αυτή θα ισχύει για το χρόνο που η 
Χημική Υπηρεσία μισθώνει και χρησιμοποιεί το ανωτέρω 
κτίριο. Μετά την έγκριση της τροποποίησης πρέπει να 
ακολουθηθεί η προβλεπόμενη από το νόμο διαδικασία 
για την έκδοση άδειας από την αντίστοιχη νομοθεσία. 

Πάτρα, 29 Ιουλίου 2010 

Ο Γ ενικός Γ ραμματέας Περιφέρειας 
ΑΝΑΣΤΑΣΙΟΣ ΑΠΟΣΤΟΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 33 % 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐ(ρ://νννννν·6ΐ.(]ΐ' - ί-ιτίίΐΙ: ννβίιηπ35ΐ£Γ.£ΐ@0ΐ·ηΓ 


































